SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 4 – 6/2010 /* COM (2010) 0438 */





[pic] | EURÓPSKA KOMISIA | Brusel, 17.8.2010 KOM(2010) 438 v konečnom znení . SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 4 – 6/2010 OBSAH 1. Úvod 3 2. Príjmy pripísané EPZF 3 3. Príjmy pochádzajúce z dočasných reštrukturalizačných súm (sektor cukru) 4 4. Pripomienky k predbežnému plneniu rozpočtu EPZF na rok 2010 4 5. Čerpanie pripísaných príjmov EPZF 5 6. Čerpanie príjmov pochádzajúcich z dočasných reštrukturalizačných súm (sektor cukru) 6 7. Čerpanie fondu na reštrukturalizáciu v sektore cukru 7 8. Závery 8 PRÍLOHA: | PREDBEžNÁ SPOTREBA ROZPOčTOVÝCH PROSTRIEDKOV EPZF K 30. 4. 2010 | ÚVOD Skutočná úroveň plnenia rozpočtu za obdobie od 16. októbra 2009 do 30. apríla 2010 v porovnaní s profilom výdavkov predpokladaným na základe ukazovateľa, ktorý bol určený v súlade s ustanoveniami článku 20 nariadenia Rady (ES) č. 1290/2005[1], je znázornená v tabuľke v prílohe. PRÍJMY PRIPÍSANÉ EPZF Na základe pravidiel podľa článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z poplatkov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka.[2] Opravný list Komisie na rok 2010 priniesol najnovší odhad výšky rozpočtových prostriedkov, ktoré budú potrebné na financovanie očakávaných výdavkov na trhové opatrenia a priamu pomoc, a odhady pripísaných príjmov, ktoré by sa mali podľa očakávania zinkasovať počas príslušného rozpočtového roka, ako aj prenesený zostatok pripísaných príjmov, ktoré zostali k dispozícii z predchádzajúceho rozpočtového roka. Na základe toho Komisia vo svojom návrhu opravného listu týkajúceho sa výšky rozpočtových prostriedkov, ktoré sa majú vyčleniť pre EPZF, zohľadnila celkové očakávané pripísané príjmy v budúcom rozpočtovom roku tak, že požiadala o vyčlenenie prostriedkov vypočítaných odpočítaním odhadovaných pripísaných príjmov od svojich odhadovaných výdavkov na EPZF v tom istom roku. Rozpočtový orgán potom prijal nový rozpočet EPZF, ktorého vyčlenené prostriedky nezahŕňajú očakávané pripísané príjmy. V čase vytvárania opravného listu na rok 2010 Komisia odhadovala dostupné pripísané príjmy na 922 miliónov EUR. Konkrétne: - Pripísané príjmy, ktorých vytvorenie sa očakáva počas rozpočtového roku 2010, sa odhadovali na 789 miliónov EUR. Z opráv na základe overenia súladu sa očakávala suma 600 miliónov EUR a z nezrovnalostí suma 91 miliónov EUR. Príjmy z poplatkov za mlieko sa odhadovali na 98 miliónov EUR. - Suma pripísaných príjmov, ktorá sa má preniesť z rozpočtového roku 2009 do roku 2010, sa odhadovala na 133 miliónov EUR. Komisia vo svojom opravnom liste na rok 2010 určila pripísané príjmy vo výške 922 miliónov EUR na dve schémy. Konkrétne: - 222 miliónov EUR vyčlenila na prevádzkové prostriedky pre organizácie výrobcov v sektore ovocia a zeleniny a - 700 miliónov EUR určila na režim jednotnej platby. Rozpočtový orgán na tieto dve schémy nakoniec schválil rozpočtové prostriedky vo výške 547 miliónov EUR a 28 480 miliónov EUR v súlade s opravným listom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu požiadaviek na rozpočtové prostriedky vo výške 769 miliónov EUR na prevádzkové prostriedky pre organizácie výrobcov v sektore ovocia a zeleniny a 29 180 miliónov EUR na režim jednotnej platby. V priloženej tabuľke, ktorá obsahuje predbežné plnenie rozpočtu v roku 2010 za obdobie k 30. aprílu 2010, sú schválené rozpočtové prostriedky na uvedené dve schémy zahrnuté do pôvodných rozpočtových prostriedkov určených pre sektor ovocia a zeleniny vo výške 720,1 milióna EUR a sektor neviazanej priamej pomoci vo výške 33 272 miliónov EUR bez toho, aby sa zohľadnili spomenuté pripísané príjmy. Po zahrnutí pripísaných príjmov do týchto sektorov predstavujú predpokladané celkové rozpočtové prostriedky v roku 2010 pre sektor ovocia a zeleniny 942,1 milióna EUR a pre sektor neviazanej priamej pomoci 33 972 miliónov EUR. PRÍJMY POCHÁDZAJÚCE Z DOčASNÝCH REšTRUKTURALIZAčNÝCH SÚM (SEKTOR CUKRU) Dočasné reštrukturalizačné sumy v sektore cukru sa považujú za pripísané príjmy určené na financovanie reštrukturalizačnej pomoci v sektore cukru a ďalšej pomoci plánovanej v rámci Fondu na reštrukturalizáciu v sektore cukru. Za každý hospodársky rok od roku 2006/2007 do roku 2008/2009 sa tieto sumy týkajú množstvových kvót na cukor, inulínový sirup a izoglukózu pridelených hospodárskym subjektom v každom členskom štáte a členské štáty ich majú uhradiť do fondu v dvoch splátkach, ktorých lehoty splatnosti sú 31. marec a 30. november v každom roku. V čase zostavovania rozpočtu na rok 2010 bol odhad týchto príjmov 606,8 milióna EUR pre nadchádzajúci rozpočtový rok. Zároveň sa očakávalo presunutie sumy 717,9 milióna EUR z rozpočtového roku 2009 do rozpočtového roku 2010. PRIPOMIENKY K PREDBEžNÉMU PLNENIU ROZPOčTU EPZF NA ROK 2010 Uvádzajú sa stručné pripomienky k niektorým rozpočtovým položkám, ktoré vykazujú, alebo budú v priebehu roka vykazovať, najvýznamnejšie rozdiely medzi skutočnou a očakávanou úrovňou plnenia rozpočtu na rok 2010: Trhové opatrenia Čerpanie rozpočtových prostriedkov na opatrenia na poľnohospodárskych trhoch bolo k 30. 4. 2010 v porovnaní s plánovaným ukazovateľom nižšie o 241,4 milióna EUR. Tento rozdiel spôsobili predovšetkým potravinové programy a sektor mlieka a mliečnych výrobkov, kde je momentálne stav nedostatočného čerpania. V rovnakom čase boli v nadmernom stave čerpania iné sektory, ako sú ovocie a zelenina, víno a ostatné rastlinné výrobky a ostatné opatrenia. Obilniny (– 12,3 milióna EUR) Pomalší príjem rozpočtových prostriedkov v porovnaní s indikatívnou úrovňou je v tomto momente najmä dôsledkom nižšieho tempa prijímania obilia do verejných skladov v porovnaní s tempom prevládajúcim v čase, keď sa určoval ukazovateľ na rok 2010. Toto pomalšie tempo má vplyv na vzniknuté a vykázané výdavky členských štátov v súvislosti s nákladmi na uvedené uskladnenie. Komisia považuje túto situáciu za dočasnú. Náhrady vzťahujúce sa na produkty nezaradené do prílohy I (– 27,5 milióna EUR) Pomalší príjem rozpočtových prostriedkov v porovnaní s indikatívnou úrovňou je v tomto momente najmä dôsledkom nižších výdavkov, ktoré členským štátom vznikli v dôsledku platieb vývozných náhrad za mliečne výrobky začlenené do vyvážaných spracovaných poľnohospodárskych výrobkov. Dôvodom je skutočnosť, že situácia na trhu s mliekom sa veľmi zlepšila v porovnaní so situáciou v čase vypracovávania opravného listu k rozpočtu na rok 2010. V dôsledku tohto zlepšenia Komisia v novembri 2009 prerušila platby vývozných náhrad za mliečne výrobky. Komisia sa domnieva, že tento pomalší príjem rozpočtových prostriedkov v uvedenom sektore bude pokračovať až do konca rozpočtového roka a povedie k úsporám rozpočtových prostriedkov v tomto sektore. Potravinové programy (– 109,6 milióna EUR) Pomalší príjem rozpočtových prostriedkov v porovnaní s indikatívnou úrovňou je v tomto momente dôsledkom omeškania schvaľovania distribučného plánu Komisie pre potraviny na rok 2010. Hoci čerpanie obilnín a cukru z verejných skladov, ktoré sa predpokladá v pláne na rok 2010, je pomalé, čerpanie mliečnych výrobkov predpokladané v tomto pláne sa začalo len po 1. 5. 2010. Komisia sa v tomto momente domnieva, že toto tempo plnenia je dočasné a v priebehu rozpočtového roka sa bude zrýchľovať. Cukor (+ 8,9 milióna EUR) Hlavné opatrenia financované z tohoročného rozpočtu sú platby za stále nevybavené osvedčenia o vývozných náhradách za cukor odhadované na 12,0 milióna EUR a výdavky na vyskladnené množstvo cukru vo verejných skladoch, ktoré sa má rozdeliť osobám v najväčšej núdzi podľa distribučného plánu potravín na rok 2010 odhadované na 11,0 milióna EUR. Pridaním dlžných súm za iné schémy cukru odhadovaných na 0,5 milióna EUR predstavuje finálny rozpočet pre sektor cukru 1,5 milióna EUR. V tomto momente sa však platby EPZF pre tento sektor týkajú hlavne nevybavených platieb za osvedčenia o vývozných náhradách v hodnote 9,4 milióna EUR. Čerpanie cukru z verejných skladov sa ešte nezačalo. Preto platby už realizované v tomto sektore momentálne predstavujú výrazné prečerpanie v porovnaní s odhadovanou úrovňou. Ovocie a zelenina (+ 27,9 milióna EUR v porovnaní so schválenými rozpočtovými prostriedkami) Túto úroveň čerpania pravdepodobne spôsobili platby členských štátov za prevádzkové fondy pre organizácie výrobcov, ktoré sú financované zo schválených rozpočtových prostriedkov a z príjmov pripísaných do tejto schémy v rozpočte na rok 2010 (poznámka: podrobnosti pozri v bode 2). Táto úroveň čerpania je výsledkom uplatnenia ukazovateľa na obdobie k 30. 4. 2010 na schválené rozpočtové prostriedky, ktoré nezahŕňajú príjmy pripísané tomuto sektoru. Poznámka: Pre orientáciu čitateľa Komisia vložila poznámku pod čiarou * v tabuľke predbežnej spotreby, ktorá sa nachádza v prílohe. Táto poznámka pod čiarou ukazuje, aká by bola situácia, pokiaľ by sa uplatnil ukazovateľ k 30. 4. 2010 na všetky rozpočtové prostriedky, ktoré majú byť k dispozícii na financovanie tohto sektora. Ako sa uvádza v bode 2, celkové predpokladané dostupné financovanie pre tento sektor sa skladá zo schválených rozpočtových prostriedkov vo výške 720,1 milióna EUR a pripísaných príjmov pre tento sektor, ktoré sa odhadujú na 222,0 milióna EUR. Pokiaľ by sa uplatnil ukazovateľ na celkové financovanie vo výške 942,1 milióna EUR, ktoré by mali byť dostupné pre tento sektor, potom by sa nevyčerpalo 48,3 milióna EUR. Komisia sa v tomto momente domnieva, že táto situácia je dočasná a že rozpočet na rok 2010 sa bude čerpať, ako bol stanovený. Výrobky vinohradnícko-vinárskeho sektora (+ 33,3 milióna EUR) Pokiaľ porovnáme úroveň rozpočtových prostriedkov s ukazovateľom k 30. aprílu 2010, tento vzorec čerpania prevyšujúci rozpočtové prostriedky spôsobilo zrýchlenie tempa platieb členských štátov predovšetkým v prípade schémy klčovania vinohradov. Zrýchlenie platieb členských štátov sa zaznamenalo aj v prípade vnútroštátnych schém podpory, ale v pomalšom tempe. Keďže primárne výdavky v tomto sektore (poznámka: vnútroštátne schémy podpory a schéma klčovania vinohradov) majú pevne stanovené stropy, Komisia považuje túto situáciu za dočasnú. Iné rastlinné výrobky a opatrenia (+ 9,9 milióna EUR) Pokiaľ porovnáme úroveň rozpočtových prostriedkov s ukazovateľom k 30. aprílu 2010, tento vzorec čerpania prevyšujúci rozpočtové prostriedky spôsobilo zrýchlenie tempa platieb členských štátov predovšetkým v programoch POSEI. Komisia na základe minuloročných skúseností považuje túto situáciu za dočasnú. Mlieko a mliečne výrobky (– 154,7 milióna EUR) Situácia na trhu s mliekom sa veľmi zlepšila v porovnaní so situáciou v čase vypracovávania opravného listu k rozpočtu na rok 2010. Dôsledkom toho Komisia prerušila platby vývozných náhrad za mliečne výrobky. Navyše, trhové ceny v EÚ výrazne vzrástli, čím sa zastavil prílev odstredeného sušeného mlieka a masla na skladovanie do verejných skladov a stabilizovalo sa skladované množstvo v prípade obidvoch produktov. Pomalšie čerpanie rozpočtových prostriedkov v porovnaní s hodnotou ukazovateľa v tomto momente spôsobujú súčasné nižšie výdavky v tomto sektore zapríčinené už uvedenými faktormi. Komisia sa preto domnieva, že toto pomalšie čerpanie rozpočtových prostriedkov v uvedenom sektore potrvá do konca rozpočtového roka a povedie k úsporám v rozpočte pre tento sektor. Priama pomoc Čerpanie rozpočtových prostriedkov na priamu pomoc v porovnaní s hodnotou ukazovateľa k 30. 4. 2010 bolo vyššie o 728,4 milióna EUR. Neviazaná priama pomoc (+ 865,4 milióna EUR v porovnaní so schválenými rozpočtovými prostriedkami) Túto úroveň čerpania pravdepodobne spôsobili platby členských štátov za režim jednotnej platby, ktorý sa financuje zo schválených rozpočtových prostriedkov, ako aj z príjmov pripísaných tejto schéme v rozpočte na rok 2010 (poznámka: podrobnosti sú uvedené v bode 2). Táto úroveň čerpania je spôsobená uplatňovaním ukazovateľa za obdobie k 30. 4. 2010 na schválené rozpočtové prostriedky, ktoré nezahŕňajú príjmy pripísané tomuto sektoru. Poznámka: Pre orientáciu čitateľa Komisia vložila poznámku pod čiarou * v prípade tabuľky predbežnej spotreby, ktorá sa nachádza v prílohe. Táto poznámka pod čiarou ukazuje, aká by bola situácia, pokiaľ by sa k 30. 4. 2010 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto sektora. Ako sa uvádza v bode 2, celkové predpokladané financovanie tohto sektora sa skladá zo schválených rozpočtových prostriedkov vo výške 33 272 miliónov EUR a príjmov pripísaných tomuto sektoru, ktoré sa odhadujú na 700 miliónov EUR. Preto, ak by sa ukazovateľ uplatnil na celkové financovanie vo výške 33 972 miliónov EUR, ktoré by mali byť k dispozícii pre tento sektor, došlo by k prečerpaniu do výšky 190,3 milióna EUR. Komisia sa v tomto momente domnieva, že plnenie tejto schémy bude v roku 2010 lepšie v porovnaní s rokom 2009. O statná priama pomoc (– 138,5 milióna EUR) Tento stav plnenia je spôsobený predovšetkým pomalším tempom platieb členských štátov v niektorých schémach (prémie za dojčiace kravy, tabak a tvrdú pšenicu) v porovnaní s úrovňou ukazovateľa v tomto momente. Komisia v tomto momente považuje túto situáciu za dočasnú. Audit poľnohospodárskych výdavkov Zúčtovanie z predchádzajúcich rokov (+ 115 miliónov EUR) Tento súčasný stav plnenia je výsledkom porovnania už vykonaných opráv v súvislosti s vyrovnaním účtov s úrovňou zodpovedajúceho ukazovateľa k 30. aprílu 2010. Treba však poznamenať, že ešte neboli vykázané všetky rozhodnutia o zúčtovaní, ktoré sa očakávajú v tomto rozpočtovom roku. Komisia preto v tomto momente považuje túto úroveň plnenia za dočasnú. Napriek tomu je potrebné zdôrazniť, že hoci Komisia vo svojom opravnom liste na rok 2010 navrhla opravy v hodnote –80,0 milióna EUR, rozpočtový orgán ponechal hodnotu –310,0 milióna EUR. Komisia sa v tomto momente domnieva, že očakávané opravy vyplývajúce z jej rozhodnutí o vyrovnaní účtov a z nerešpektovania termínov platieb pomoci členskými štátmi nebudú stačiť na uhradenie tejto mimoriadnej sumy určenej rozpočtovým orgánom a v konečnom dôsledku povedú k výraznému negatívnemu stavu rozpočtových prostriedkov, ktorý by Komisia musela vykryť kladnými rozpočtovými prostriedkami, aby mohla uzatvoriť túto rozpočtovú položku v roku 2010. ČERPANIE PRIPÍSANÝCH PRÍJMOV EPZF Z tabuľky v prílohe vyplýva, že k 30. aprílu 2010 sa získali pripísané príjmy vo výške 522,7 milióna EUR. Konkrétne: - príjmy z opráv na základe rozhodnutí pri vyrovnávaní účtov predstavovali 188,8 milióna EUR, pričom sa do konca rozpočtového roka očakávajú ďalšie sumy; - príjmy z nezrovnalostí predstavovali 92,4 milióna EUR, pričom sa do konca rozpočtového roka takisto očakávajú ďalšie sumy, a - do tejto chvíle mali byť zinkasované všetky príjmy z poplatkov za mlieko, ktoré predstavujú 100 miliónov EUR oproti pôvodnému odhadu 98 miliónov EUR; - napokon, oproti pôvodne odhadovanej sume 133 miliónov EUR, hodnota pripísaných príjmov, ktoré sa preniesli z roku 2009 do roku 2010, predstavovala 141,5 milióna EUR. Výška pripísaných príjmov dostupných na financovanie výdavkov v rámci EPZF k 30. aprílu 2010 tak predstavuje 522,7 milióna EUR. Komisia v tomto momente očakáva, že zinkasuje pripísané príjmy v plnej výške 789 miliónov EUR, ktoré majú byť podľa predpokladu v priebehu roka 2010 zinkasované do rozpočtu na rok 2010. ČERPANIE PRÍJMOV POCHÁDZAJÚCICH Z DOčASNÝCH REšTRUKTURALIZAčNÝCH SÚM (SEKTOR CUKRU) Členské štáty zaplatili v novembri 2009 druhú splátku dočasných reštrukturalizačných súm splatných za hospodársky rok 2008/2009 vo výške 606,8 milióna EUR zhodne s pôvodne plánovanou sumou. Okrem toho, na rozdiel od pôvodne odhadovanej sumy 717,9 milióna EUR, pripísané príjmy prenesené z roku 2009 do roku 2010 nakoniec dosiahli 768,3 milióna EUR. Celková suma pripísaných príjmov v prospech rozpočtu na rok 2010 vo forme dočasných prostriedkov na reštrukturalizáciu teda dosiahla 1 375,1 milióna EUR. ČERPANIE FONDU NA REšTRUKTURALIZÁCIU V SEKTORE CUKRU Ku koncu apríla 2010 členské štáty zrealizovali platby vo výške 91,1 milióna EUR na pomoc pre reštrukturalizovaný sektor cukru, na diverzifikačnú pomoc a pomoc na rafináciu cukru. ZÁVERY Z doterajšieho čerpania rozpočtových prostriedkov EPZF na rok 2010 k 30. aprílu 2010 vyplýva, že mesačné vrátenie prostriedkov členským štátom prekročilo úroveň predpokladanú podľa ukazovateľa približne o 571,2 milióna EUR. Toto nadmerné čerpanie je spôsobené predovšetkým výdavkami na priamu pomoc, zatiaľ čo v rámci výdavkov na opatrenia na poľnohospodárskych trhoch povedie lepšia situácia na trhu s mliekom k úsporám v očakávaných výdavkoch na vývozné náhrady za mliečne výrobky, ako aj v očakávaných výdavkoch na verejné uskladnenie masla a odstredeného sušeného mlieka. Komisia v tomto momente očakáva, že pripísané príjmy, ktoré sú dostupné, ako aj tie, ktoré budú dostupné počas tohto roka, sa použijú najmä na financovanie prevádzkových prostriedkov organizácií výrobcov a režimu jednotnej platby, ako sa pôvodne očakávalo pri zostavovaní rozpočtu. Pokiaľ ide o to, že rozpočtový orgán zvýšil opravy na základe overenia účtov o 230,0 milióna EUR na celkových 310,0 milióna EUR, Komisia očakáva, že opravy zavedené prostredníctvom rozhodnutí Komisie o vyrovnaní účtov ako aj iné opravy za nerešpektovanie termínu platieb pomoci členskými štátmi nebudú postačujúce na financovanie týchto negatívnych výdavkov. Komisia očakáva, že nepokrytá časť týchto negatívnych výdavkov sa pokryje z uvedených potenciálnych úspor na poľnohospodárskych trhoch, najmä v sektore mlieka a sektoroch nezaradených do prílohy I, a z pripísaných príjmov dostupných v roku 2010. PRÍLOHA [pic] [1] Ú. v. EÚ L 209, 11.8.2005, s. 1. [2] Najskôr sa musia použiť prenesené pripísané príjmy, to znamená skôr ako rozpočtové prostriedky schválené rozpočtovým orgánom alebo pripísané príjmy vytvorené počas roka (článok 10 nariadenia o rozpočtových pravidlách).